
Print

Munkám két 100x100 cm-es számítógépes print. A nyomatok alapjául festményeim szolgáltak, amiknek célja az anyag kísérletezés volt.
Az eredeti, 50x70-es farosttáblákra olajjal alapoztam, majd matt bevonatot adó fehér festékkel még egy réteget festettem rá. Az olaj taszítóereje így organikus foltrendszert kölcsönzött, ez adja a képek dinamikáját. A festményeket ezután fényképezőgéppel digitalizáltam, és egy számítógépes képszerkesztőben nagyítottam rá részleteire, a nyomtatott 100x100-as méretben. Színtónusain szintén variáltam. A printek 5 mm-es PVC lemezre készültek.
Célom az volt, hogy a rusztikus textúrát steril környezetben jelenítsem meg, mintegy átmenetként a klasszikus festészet és grafika között. A nagyítással pedig azt szerettem volna elérni, hogy azok a részletek is főszerepet játsszanak a vizuális kommunikáció során, amely fölött a néző amúgy átsiklott volna. Színeiben a kontrasztokat, komplementer párokat hangsúlyoztam. 
A munka címe - Égés- a hangulatra hivatott utalni.



